Maldenių ąžuolas
56°12′55″š. pl. 23°21′27″r. ilg.﻿ / ﻿56.21535°š. pl. 23.35752°r. ilg.﻿ / 56.21535; 23.35752 Maldenių ąžuolas – išskirtinis ąžuolas, valstybės saugomas botaninis gamtos paveldo objektas Joniškio rajone, Skaistgirio seniūnijoje, Joniškio miškų urėdijos Joniškio girininkijos (109 kv.) teritorijoje, Maldenių (Obelynės) miške. Ąžuolas pasiekiamas iš Jurdaičių pavažiavus 1,2 km žvyrkeliu  1608  Skaistgirys–Jurdaičiai–Jankūnai  į pietvakarius ir pasukus į kairę (pietryčius), toliau pagal kelio rodyklę pavažiuoti lauko ir miško keliu 700 m. Medis auga supamas miško, šalia pastatytas informacinis stendas. Apsauginėje zonoje želia krūmokšniai (vieta anksčiau buvusi išvalyta nuo augmenijos). Ąžuolas paskelbtas saugomu 1971 m.